త్వరలో అనంతపురం నుంచి పవన్ కళ్యాణ్ పాదయాత్ర
ఎన్ని సమస్యలు ఎదురైనా అనంతపురం జిల్లా నుంచే పోటీ చేస్తానని జనసేన పార్టీ అధినేత, సినీ నటుడు పవన్ కళ్యాణ్ అన్నారు. ఆదివారం అనంతపురం జిల్లా నుంచి 150 మందికి పైగా ప్రతినిధులతో ఆయన తన పార్టీ కార్యాలయంలో సమావేశమయ్యారు. జనసేన పార్టీ కోసం స్పీకర్లు, కంటెంట్‌ రైటర్లు, అనలిస్టులుగా సేవలందించేందుకు అనంతపురం జిల్లా నుంచి వచ్చిన నూతన నాయకులు పవన్ కళ్యాణ్ ను కలిశారు. అనంతపురం జిల్లా నుంచి వచ్చిన ఆ ప్రతినిధులంతా తమ ప్రాంతాల్లో నెలకొన్న సమస్యలను వివరించారు. అనంతరం పవన్ వారితో మాట్లాడుతూ తుది శ్వాస వరకూ ప్రజాసమస్యల పరిష్కారం కోసం పోరాటం చేస్తానని స్పష్టం చేశారు. తనను కొందరు పూర్తిస్థాయి రాజకీయ నాయకుడిని కాదని విమర్శిస్తున్నారనీ, అసలు పూర్తిస్థాయి రాజకీయ నాయకులు ఎవరున్నారో చెప్పాలని అన్నారు. ఒక్కో నాయకుడు రూ.వేల కోట్ల ఆదాయాన్ని రాజకీయాల్లో ఆర్జించి ఇంట్లో కూర్చున్నారని, వారు ఇంట్లో కూర్చొని కోట్లాది ఆదాయం వచ్చే విధంగా ఏర్పాట్లు చేసుకున్నారని విమర్శించారు. అయితే, తాను మాత్రం తన కుటుంబం కోసం, తనపై ఆధారపడిన తన సిబ్బంది కోసమే సినిమాల్లో నటిస్తున్నానన్నారు. తనకు సినిమాలన్నా, సినీ పరిశ్రమ అన్నా అపారమైన గౌరవం ఉందని చెప్పారు. అయితే, ప్రజా సమస్యల పరిష్కారం కోసం అవసరమైతే సినిమాల్లో నటించడం వాయిదా వేసుకుంటానని పేర్కొన్నారు.ఇటీవల అనంతపురంలో మూడు రోజులపాటు జరిగిన జనసేన శిబిరంలో పాల్గొన్న వారందరినీ కలవడానికి కొద్ది రోజుల్లో జిల్లాకు వస్తానని చెప్పారు. త్వరలోనే జిల్లాలో పాదయాత్ర చేస్తానని చెప్పడంతో ప్రతినిధులంతా హర్షధ్వానాలతో ఆనందం వ్యక్తంచేశారు.
twaralo anantapuram nunchi povan kalyan paadayaatra
enni samasyalu edurainaa anantapuram jilla nunche poty chestaanani janasena party adhinetha, cinee natudu povan kalyan annaru. aadivaaram anantapuram jilla nunchi 150 mandiki paiga pratinidhulatho aayana tana party kaaryaalayamlo samavesamayyaru. janasena party kosam speekarlu, contente raitarlu, analistulugaa sevalandinchenduku anantapuram jilla nunchi vachina noothana naayakulu povan kalyan nu kalisaru. anantapuram jilla nunchi vachina aa pratinidhulantaa tama praantaallo nelakonna samasyalanu vivarinchaaru. anantaram povan vaaritho maatlaadutuu tudi shwasa varakuu prajaasamasyala parishkaaram kosam poratam chestaanani spashtam chesaru. tananu kondaru puurtisthaayi rajakeeya nayakudini kaadani vimarsistunnaaranii, asalu puurtisthaayi rajakeeya naayakulu evarunnaro cheppaalani annaru. okko nayakudu roo.vela kotla aadaayaanni rajakeeyaallo aarjinchi intlo kuurchunnaarani, vaaru intlo kuurchoni kotladi aadaayam vache vidhamgaa erpaatlu chesukunnarani vimarsinchaaru. ayithe, taanu maatram tana kutumbam kosam, tanapai aadhaarapadina tana sibbandi kosame cinemallo natistunnaanannaaru. tanaku cinemalanna, cinee parisrama anna apaaramaina gowravam undani cheppaaru. ayithe, praja samasyala parishkaaram kosam avasaramaite cinemallo natinchadam vaayidaa vesukuntaanani perkonnaru.iteevala anantapuramlo moodu rojulapatu jarigina janasena sibiramlo palgonna vaarandarinee kalavadaaniki koddi rojullo jillaaku vastaanani cheppaaru. twaralone jillaalo paadayaatra chestaanani cheppadamtho pratinidhulantaa harshadhvaanaalatho aanandam vyaktamchaesaaru.